Justini teine onunaine on oma juuste värvimise lõpetanud.  "Mis temaga juhtunud on?" sosistasid teised. "Kas ta on tõesti juba nii hall! Ta on ju alles 50!"  Ma ei tea, mis värvi tegelikult 50-aastased naised on. Kui sageli sa üldse kohtad värvimata juustega naisi?  Mina lõpetasin  värvimise selle suve alguses, pärast seda, kui piltidelt nägin, kui ebaloomulikud need heledate triipudega juuksed mul on. Juuksurid muidugi soovitavad, "et see teeb nooremaks" jne, aga juuksuritele on ju tööd vaja, loomulikult nad soovitavad. Kui sa juba triipe endale värvid, siis ei saa järele jätta, iga paari nädala tagant pead jälle sinna toolile ronima.